**1 การใช้ที่ดินทางการเกษตร**

**ขนาดพื้นที่และการใช้ประโยชน์ที่ดิน**

จังหวัดพะเยา มีพื้นที่ 6,335.06 ตารางกิโลเมตร หรือ 3,959,412 ไร่ ในปี พ.ศ. 2562 พื้นที่จังหวัดพะเยา เป็นเนื้อทีป่าไม้ 3,186.24 ตารางกิโลเมตร หรือ 1,991,403 ไร่ คิดเป็นร้อยละ 50.29 ของพื้นที่ทั้งหมด เป็นเนื้อที่ถือครองทางการเกษตร 2,405.82 ตารางกิโลเมตร หรือ 1,503,635 ไร่ คิดเป็นร้อยละ 37.98 ของพื้นที่ทั้งหมด และเป็นเนื้อที่นอกการเกษตร 743 ตารางกิโลเมตร หรือ 464,374 ไร่ คิดเป็นร้อย 11.72 ของพื้นที่ทั้งหมด

**แผนภูมิที่ 1** แสดงอัตราส่วนการใช้ประโยชน์ที่ดินจังหวัดพะเยา ปี พ.ศ. 2562

ที่มา: สำนักงานสถิติแห่งชาติ (WWW nso.go.th) สถิติการใช้ที่ดินจังหวัดพะเยา ปี 2562 ณ 30 กันยายน 2563

การใช้ที่ดินเพื่อทำการเกษตรจำนวน 1,503,635 ไร่ คิดเป็นร้อยละ 37.98 ของพื้นที่ทั้งหมด( 3,959,412 ไร่ ) ของจังหวัด โดยแบ่งเป็น

ที่นา 729,910 ไร่ เท่ากับร้อยละ 48.54 ของพื้นที่ทางการเกษตร

ที่ไร่ 307,389 ไร่ เท่ากับร้อยละ 20.44 ของพื้นที่ทางการเกษตร

ที่ไม้ผลและไม้ยืนต้น 361,840 ไร่ เท่ากับร้อยละ 24.07 ของพื้นที่ทางการเกษตร

ที่สวน(ผัก,ไม้ดอก,ไม้ประดับ) 25,496 ไร่ เท่ากับร้อยละ 1.70 ของพื้นที่ทางการเกษตร

การเกษตรอื่นๆ 79,000 ไร่ เท่ากับร้อยละ 5.25 ของพื้นที่ทางการเกษตร

**แผนภูมิที่ 2** แสดงอัตราส่วนการใช้ที่ดินเพื่อการเกษตรจังหวัดพะเยา

ลักษณะการถือครองที่ดินทางการเกษตร พ.ศ. 2562 พื้นที่ใช้ประโยชน์ทางการเกษตร จำนวน 1,503,635 ไร่ เป็นพื้นที่ของตนเอง จำนวน 739,817 ไร่ คิดเป็นร้อยละ 49.20 ของพื้นที่ทางการเกษตร และเป็นพื้นที่ของผู้อื่น จำนวน 763,818 ไร่ คิดเป็นร้อยละ 50.80 ของพื้นที่ทางการเกษตร

ที่มา: สำนักงานสถิติแห่งชาติ (WWW nso.go.th) สถิติการใช้ที่ดินจังหวัดพะเยา ปี 2562 ณ 30 กันยายน 2563

พื้นที่ของจังหวัดพะเยาส่วนใหญ่ ยังคงเป็นพื้นที่ป่าไม้ ในขณะที่พื้นที่ที่มีอยู่มากรองลงมา คือ พื้นที่ใช้สำหรับการเกษตร โดยพื้นที่ส่วนใหญ่ใช้ในการปลูกข้าวนาปี ระบบการปลูกพืชในที่ราบลุ่ม เกษตรกรจะปลูกข้าวนาปีเป็นพืชหลัก หลังการเก็บเกี่ยวจะปลูกพืชต่างๆ ตาม เช่น กระเทียม หอมแดง และพืชผักต่างๆในที่ดอน อาศัยน้ำฝน เกษตรกรจะปลูกพืชไร่ เช่น ข้าวโพดเลี้ยงสัตว์ ฝ้าย ถั่งเหลือง ขิง หรือบางพื้นที่หลังการเก็บเกี่ยวจะปลูกพืชตาม เช่น ข้าวโพด-ข้าวโพด ข้าวโพด-ถั่วเขียว ถั่วเหลือง-ถั่วเหลือง เป็นต้น ส่วนในสวนไม้ผลที่ต้นยังเล็กอยู่ เกษตรกรจะปลูกพืชแซม เช่น พืชผัก พืชไร่ เป็นต้น